Her er den nye Regjeringen. Frp får én statsråd ekstra

Her er de 19 statsrådene etter statsministerens mannskapsendringer.

nyregjering_v4-NYiPAD.jpg

15. des. 2015 11:12 Sist oppdatert 16. desember 2015

Klokken 09.30 onsdag var det ekstraordinært statsråd på Slottet. Kort tid etterpå presentert Erna Solberg sine nye statsråder på Slottsplassen.

Regjeringen utvides fra 18 til 19 personer.

Høyre beholder sine elleve statsråder, mens Frp får én ekstra person inn og ender på åtte statsråder.

Fire helt nye statsråder

Onsdag morgen vil det bli presentert fire helt nye regjeringsmedlemmer:

Linda Hofstad Helleland (H) blir ny kulturminister. Helleland (38) er leder i Transportkomiteen på Stortinget og gift med Høyres parlamentariske leder Trond Helleland.

Per Sandberg (Frp) blir ny fiskeriminister. 55-åringen er nestleder i Frp og stortingsrepresentant.

Tidligere Oslopolitiker Anniken Hauglie (H) blir arbeids— og sosialminister. Hauglie (43) har vært både skolebyråd og sosialbyråd i hovedstaden.

Siv Jensens høyre hånd Jon Georg Dale (Frp) blir ny landbruksminister. 31-åringen er i dag statssekretær i Finansdepartementet.

Les også om Høyre-ekteparet Hellelands oppgjør om OL-saken:

Les også - Jeg var spent på om jeg ville få grisebank når vi kom hjem

Fire nye: Arbeidsminister Anniken Haugli (H), kulturminister Linda Hofstad Helleland (H), landbruksminister Jon Georg Dale (Frp), fiskeriminister Per Sandberg (Frp). Tre statsråder har byttet departement: Sylvi Listhaug (Frp) fra Landbruksdepartementet til statsråd med ansvar for asyl- og innvandringsfeltet under Justisdepartementet. Vidar Helgesen (H) blir klimaminister. Elisabeth Aspaker (H) blir europaminister. Ingar Storfjell

Tre bytter departement

Flere statsråder bytter departement:

Avtroppende Europaminister Vidar Helgesen (H) blir ny klimaminister.

Avtroppende fiskeriminister Elisabeth Aspaker (H) blir ny Europaminister.

Avtroppende landbruksminister Sylvi Listhaug (Frp) overtar den nyopprettede posten som innvandrings— og integreringsminister. Denne skal ligge under justisdepartementet.

Listhaug har tidligere hamret løs mot både muslimer og feminister. Les vår gjennomgang her:

Les også 10 sitater som viser at hun liker å slå med storslegga

Disse blir på sin post:

Disse statsrådene fortsetter på samme post som før:

Erna Solberg (H) fortsetter som statsminister.

Siv Jensen (Frp) fortsetter som finansminister.

Monica Mæland (H) fortsetter som næringsminister.

Ketil Solvik-Olsen (Frp) fortsetter som samferdselsminister.

Solveig Horne (Frp) fortsetter som barne— og likestillingsminister

Tord Lien (Frp) fortsetter som olje- og energiminister

Jan Tore Sanner (H) forblir kommunalminister.

Torbjørn Røe Isaksen (H) skal fortsatt styre Kunnskapsdepartementet.

Børge Brende (H) fortsetter som utenriksminister.

Ine Marie Eriksen Søreide (H) fortsetter som øverste sjef i Forsvarsdepartementet.

Anders Anundsen (Frp) fortsetter som justis- og beredskapsminister.

Bent Høie (H) fortsetter som helse- og omsorgsminister.

Tre statsråder forsvinner ut

Tre av dagens sittende statsråder skal ut:

Kulturminister Thorhild Widvey (H) er ferdig som statsråd.

Klimaminister Tine Sundtoft (H) går ut av Regjeringen. Dermed får hun ikke fulgt opp klimaavtalen hun nylig var med på å få gjennom i Paris.

Arbeidsminister Robert Eriksson (Frp) slutter også som statsråd.

Da Sandberg skulle bli innvandringsminister - Slutt på bråkmaker-dagene for Sandberg Har Siv kontroll på Per Sandberg? Listhaug seiler opp som Sivs arvtager Listhaug har media rundt lillefingeren - Widvey var en fest Eriksson ut på grunn av kvotering Sundtoft var aldri komfortabel Aspaker eneste Nord-norske alibi - FrP har populistiske ministerposter media elsker Erna trener Høyre frem mot 2021

Les også:

Les også 11 borgerlige tvister som viser hvorfor 2015 er året Erna Solberg bør glemme

Podcasten Aftenpodden har statsrådsspesial. Hør og abonner via Itunes på telefonen din her, via desktop her, eller lytt herfra med ett klikk:

Vi videreutvikler våre artikler.

Hjelp oss å forbedre, gi din tilbakemelding. Gi tilbakemelding